|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 8747 Αθήνα, 16/09/2022

**ΔΕΛΤΙΟ ΤΥΠΟΥ**

Εννέα χρόνια μετά την δολοφονία του Παύλου Φύσσα από μέλη της Χρυσής Αυγής, το Εργατικό Κέντρο Αθήνας συμμετέχει στις αντιφασιστικές κινητοποιήσεις στο Κερατσίνι, απαιτώντας την άμεση απόδοση της δικαιοσύνης.

Δεν πρόκειται για επετειακή εκδήλωση, αλλά για συνέχεια του αγώνα ενάντια στην απειλητική άνοδο ρατσιστικών ή φασιστοειδών δυνάμεων, αλλά στα τάγματα εφόδου της Χρυσής Αυγής. Γι΄αυτό και στις 28 Σεπτέμβρη και το Εργατικό Κέντρο Αθήνας θα είναι «παρών» έξω από το Εφετείο, στην Λ. Αλεξάνδρας, όπου και συνεχίζεται η δίκη κατά της Χρυσής Αυγής.

Το αποτέλεσμα της δίκης θα πρέπει να είναι η οριστική καταδίκη της ναζιστικής οργάνωσης ως εγκληματική. Η δημοκρατία, ο ανθρωπισμός, ο σεβασμός στα ανθρώπινα δικαιώματα, η αλληλεγγύη ανάμεσα στους εργαζόμενους και τους λαούς, ο αγώνας για ειρήνη και δικαιοσύνη αποτελούν θεμελιακούς πυλώνες για το εργατικό κίνημα.

**Το Δ.Σ.**